**Τεχνικές προδιαγραφές για την αγορά συστήματος αυτοματισμού για τη ροή προγράμματος του τηλεοπτικού σταθμού της Βουλής**

O τηλεοπτικός σταθμός της Βουλής προτίθεται να αναβαθμίσει το σύστημα αυτοματισμού της ροής προγράμματος , η οποία είναι σε λειτουργία από το 2005. Πρόκειται για ένα server αυτοματισμού ο οποίος λειτουργεί stand alone ,χωρίς εφεδρείες και είναι προηγούμενης τεχνολογίας . Επίσης ο παλιός server αυτοματισμού δεν μπορεί να επικοινωνήσει με τον καινούργιο δρομολογητή (router ) ,καθώς επίσης και με την κονσόλα της ροής προγράμματος ,με αυτό μπορεί να συνεπάγεται για τα προβλήματα που παρουσιάζονται στο πρόγραμμα του σταθμού. Επίσης ο παλιός server αυτοματισμού δεν μπορεί να επικοινωνήσει με τους καινούργιους video server της ροής , με αποτέλεσμα να μην μπορεί να γίνει σωστά ο προγραμματισμός των εγγραφών και των προγραμμάτων αναπαραγωγής (playlists) .O αυτοματισμός είναι το βασικό κομμάτι υλοποίησης της ψηφιοποίησης του αρχείου του σταθμού και βασική επιδίωξη μας είναι με το διαγωνισμό να προσθέσουμε και το βασικό σκέλος της ψηφιοποίησης που είναι ο Server για τη διαχείριση των αρχείων (ΜΑΜ-Media Asset Management).

* **Τεχνικές προδιαγραφές συστήματος αυτοματισμού**

Ο αυτοματισμός θα ελέγχει όλες τις συσκευές του συστήματος της ροής του τηλεοπτικού σταθμού της Βουλής. Θα υπάρχει χειροκίνητη μεταγωγή από τον main αυτοματισμό στον backup και αντίστροφα ενώ σε περίπτωση βλάβης σε έναν από τους δύο, θα υπάρχει και αυτόματη μεταγωγή (changeover).

Οι συσκευές που πρέπει να υποστηρίζονται :

* **Grass Valley K2** Summit Video Servers TCP & IP control
* **Evertz Xenon Matrix** 64x64 Control (upgradable to 128x128)
* **Evertz EMC 3025** Control (4 keyers / εξωτερικά-εσωτερικά), ( X and Y transitions, mixes, wipes, pattern selection)
* **Pixel Power** Clarity 2000 σύστημα γραφικών
* **VTR Digital Beta** DWS-500P
* **External NAS**
* **Υποστήριξη για 3 Avid** Media Composer NLEs
* **Μελλοντική υποστήριξη για Archive** System
* Μελλοντική υποστήριξη για Σύστημα **Transcoding**

Ο αυτοματισμός θα πρέπει να επικοινωνεί με ένα εξωτερικό σύστημα αποθήκευσης NAS , όπου και θα είναι ο προσωρινός τόπος αποθήκευσης του υλικού που θα παίζει στο πρόγραμμα του σταθμού και θα περιλαμβάνεται στο διαγωνισμό .Επίσης θα πρέπει να υπάρχει δυνατότητα υποστήριξης και μη γραμμικών συστημάτων μοντάζ AVID καθώς και με το σύστημα ψηφιοποίησης και αρχειοθέτησης του σταθμού.

Το σύστημα αυτοματισμού θα πρέπει να διαθέτει τουλάχιστον :

* 1 x Κεντρικός server συστήματος Αυτοματισμού
* 1 x Εφεδρικός (mirrored) server συστήματος Αυτοματισμού
* 1 x Σύστημα εναλλαγής σειριακών πορτών λειτουργίας συσκευών
* 2 x Τερματικός σταθμός συστήματος Αυτοματισμού με Hard Jog & Wheel Panels (w/shortcut keys)

Το σύστημα Αυτοματισμού θα διαχειρίζεται συνολικά 7 κανάλια εγγραφής (recording channels) και πέντε αναπαραγωγής( playout channels) τα οποία είναι διαρθρωμένα στους 3 Servers K2 της Grass Valley με την εξής τοπολογία :

* Ο server 1 θα έχει τρία κανάλια εγγραφής και ένα κανάλι για validation.
* Ο server 2 θα έχει δύο κανάλια εγγραφής και στην έξοδο το κύριο κανάλι αναπαραγωγής του σταθμού με την κύρια λίστα αναπαραγωγής ,καθώς και ένα validation κανάλι
* Ο server 3 θα έχει δύο κανάλια εγγραφής και στην έξοδο το δευτερεύον κανάλι αναπαραγωγής του σταθμού (backup playlist) και το ιντερνετικό κανάλι του σταθμού

Από τα πέντε κανάλια αναπαραγωγής θα πρέπει τα δύο να είναι mirrored και μάλιστα να αναπαράγονται ταυτόχρονα από δύο διαφορετικούς servers . Το σύστημα αυτοματισμού θα υποστηρίζει μία κύρια λίστα αναπαραγωγής προγράμματος (main playlist program) και άλλη μία ίδια (mirrored) για το δεύτερο backup κανάλι. Θα πρέπει να υποστηρίζει και μία λίστα για το πρόγραμμα που μεταδίδει στο διαδίκτυο το κανάλι (WEBTV1).

Θα πρέπει να υποστηρίζονται οι λειτουργίες PLAY WHILE REC και PLAY WHILE TRANSFER για τα υλικά που καταγράφονται στους server.

Κάθε σταθμός εργασίας θα πρέπει να έχει τη δυνατότητα να εκτελέσει όλες τις λειτουργίες που παρέχει το σύστημα αυτοματισμού (play out, recording, ingest, play list και διαχείριση ).

Οι σταθμοί εργασίας θα αποτελούνται από όλα τους τα παρελκόμενα και οι οθόνες τους θα είναι >= από 20". Ο αριθμός των τερματικών θα μπορεί να επεκταθεί μελλοντικά.

Οι σταθμοί εργασίας πρέπει να υποστηρίζουν παραμετροποίηση της επιφάνειας εργασίας από τον χρήστη.

Ο αυτοματισμός θα έχει όλες τις πληροφορίες του εγγεγραμμένου υλικού (ID, διάρκεια, aspect ratio, format, source, ημερομηνία, θέση που βρίσκεται το αρχείο κ.λ.π) σε μία βάση δεδομένων (database), στην οποία θα έχουν άμεση πρόσβαση όλοι οι σταθμοί .

Θα πρέπει να μπορεί να γίνεται αναζήτηση στη βάση με παραμέτρους επιλεγμένες από τον χρήστη**.**

Τα γεγονότα (events), τα οποία θα περιλαμβάνει το πρόγραμμα θα περιγράφονται σε μια Playlist, που θα καταχωρεί βήμα-βήμα τις εντολές που εκτελούνται από την κάθε συσκευή. Θα πρέπει να υπάρχει η δυνατότητα να μπαίνει το σύστημα σε αναμονή. Τα γεγονότα (events), τα οποία θα είναι προγραμματισμένα στη Playlist, θα μπορούν να εκτελούνται στον αέρα διαδοχικά, με εντολή του χειριστή ή με βάση τον πραγματικό χρόνο της ημέρας**.**Να υπάρχει δυνατότητα προγραμματισμού και εκτέλεσης περισσοτέρων του ενός γεγονότος ταυτόχρονα με ακρίβεια frame. Ενδεικτική περίπτωση η υλοποίηση δευτερευόντων γεγονότων ως προς ένα κύριο γεγονός (secondary event trigger) Η στιγμή εκτέλεσης και η διάρκεια θα ορίζεται με αναφορά το κύριο γεγονός.Να υπάρχει η δυνατότητα δημιουργίας εναλλακτικών λιστών, που θα χρησιμοποιούνται εύκολα σε έκτακτες περιπτώσεις.

Η εισαγωγή playlist στο σύστημα θα μπορεί να γίνει αυτόματα ή χειροκίνητα.

Το σύστημα αυτοματισμού να έχει τουλάχιστον 32 πόρτες σειριακές , είσοδο GENLOCK καθώς επίσης GPI Ι/Ο ελεύθερα προς μελλοντική χρήση.

Το σβήσιμο αρχείων να μπορεί να γίνεται αυτόματα με τελική επιβεβαίωση από τον χρήστη ή, χειροκίνητα από τους χειριστές**.**

Να μπορεί να δίνει πληροφορίες As Run Log σε αρχείο με επέκταση .csv, καταγραφή σφαλμάτων κ.λ.π. τουλάχιστον στην αγγλική γλώσσα.

Υποστήριξη .srt αρχείων για τον υποτιτλισμό του προγράμματος αυτόματα

Το σύστημα θα πρέπει να δίνει άμεση ειδοποίηση του χειριστή σε περίπτωση σφάλματος. Για παράδειγμα αν λείπει υλικό από τον server, υπάρχει κενό χρόνου ή επικάλυψη στην playlist, γεμίζουν τα storage κλπ. Να προειδοποιεί και να μην επιτρέπει υλικό με ίδιο ID και ότι άλλο πιθανό να δημιουργήσει πρόβλημα κατά το play out. Να υπάρχει οπτική η και ηχητική ένδειξη alarm κατ' επιλογή από τον χρήστη.

Το σύστημα αυτοματισμού θα πρέπει να είναι rack mount με διπλά τροφοδοτικά hot swap και θα πρέπει να δέχεται TC(LTC/NTP**).**

Σε περίπτωση έκτακτου γεγονότος θα πρέπει να γίνεται διακοπή της τρέχουσας playlist και εξυπηρέτηση του έκτακτου γεγονότος. Στη συνέχεια πρέπει να μπορεί να γίνεται επαναφορά στο event της playlist στο ίδιο χρονικό σημείο που έγινε η διακοπή.Ο ελάχιστος χρόνος που μπορεί να γίνει αλλαγή σε επόμενα events του playout να μην είναι μεγαλύτερος από 10 δευτερόλεπτα.Επίσης το σύστημα θα πρέπει να υποστηρίζει τη δυνατότητα εγγραφής υλικού μέσω (file ingest ) με την παρακολούθηση (watch folder ).

Ο αυτοματισμός θα πρέπει να υποστηρίζει συστήματα προγραμματισμού (traffic/scheduling systems).

* **Tεχνικές προδιαγραφές Αποθηκευτικού Χώρου (Network Attached Storage – NAS)**

Σύστημα αποθηκευτικού χώρου που να πληροί τουλάχιστον τις παρακάτω προδιαγραφές :

* rack mountable
* διπλά τροφοδοτικά
* Intel Xeon E5-2609v3 επεξεργαστή ή καλύτερο
* 16 GB Μνήμη τουλάχιστον
* 32ΤΒ raw capacity
* RAID Controller
* 10Gbit & 1Gbit ports
* **Σύστημα διαχείρισης Περιεχομένου (Media Asset Management)**

Ο αυτοματισμός θα πρέπει να παρέχει σύστημα διαχείρισης περιεχομένου του οπτικοακουστικού υλικού και τον έλεγχό του σε οποιαδήποτε μορφής ανάλυσή του ,είτε σε χαμηλή είτε σε υψηλή ανάλυση.

Δηλαδή θα πρέπει να γίνεται έλεγχος και trimming του low resolution υλικού , η αναβάθμιση των δεδομένων (update metadata ) και η μεταφορά των αλλαγών στα υψηλής ανάλυσης υλικά. Η βάση δεδομένων του M.A.M πρέπει να συνδέεται με όλες τις συσκευές αποθήκευσης οπτικοακουστικού υλικού και να μας δίνει σε μία κοινή βάση όλα τα απαιτούμενα δεδομένα. Πρέπει να μπορεί εύκολα για το χρήστη να δημιουργεί κανόνες καθημερινότητας και λειτουργίας του υλικού από τη στιγμή της εγγραφής στους videoservers μέχρι τη στιγμή της αναπαραγωγής του. Θα πρέπει να υποστηρίζει μελλοντικά εξωτερικό σύστημα μετατροπής για να παρέχει τη δυνατότητα μετατροπής υλικών από μία μορφή σε άλλη ,αυτόματα ώστε να μπορέσουμε να ψηφιοποιήσουμε όλο το κοινοβουλευτικό αρχείο που τώρα είναι σε μορφή DVD (.vob αρχεία). Το σύστημα θα πρέπει να είναι πλήρως αδιάλειπτο και να μπορεί να επεξεργάζεται τις πληροφορίες που παράγονται από το σύστημα αυτοματισμού. Θα πρέπει να παρέχει πληροφορίες σχετικά με την φυσική θέση των αρχείων (storage location/server) και να υποστηρίζει την αυτόματη αλλά και τη χειροκίνητη ή και το συνδυασμό αυτών , μετακίνηση-αντιγραφή αρχείων μεταξύ των θέσεων βάσει κανόνων που έχουν δημιουργήσει οι χρήστες.

Επίσης θα πρέπει να υποστηρίζει συστήματα αποθήκευσης των υλικών και άλλων εταιρειών ή να μπορεί να υποστηρίζει αρχικά την αποθήκευση σε data tapes ή network devices.

Eπίσης θα πρέπει να υποστηρίζει τη λειτουργία web based content management.

**ΓΕΝΙΚΟΙ ΟΡΟΙ – ΥΠΟΧΡΕΩΣΕΙΣ ΑΝΑΔΟΧΟΥ**

Οι προσφορές των υποψηφίων προμηθευτών ενδείκνυται να ικανοποιούν τις παρακάτω απαιτήσεις:

* Η προσφορά οφείλει να παρέχει σαφείς και αναλυτικές απαντήσεις σχετικά με το αν τα τεχνικά χαρακτηριστικά του προσφερόμενου εξοπλισμού ικανοποιούν ή όχι τις τεχνικές προδιαγραφές.
* Ο προμηθευτής οφείλει να παραδώσει λίστα τηλεοπτικών σταθμών ή παραγωγών όπου έχει εγκαταστήσει παρόμοιου τύπου εξοπλισμό.
* Ως χρόνος εγγύησης του εξοπλισμού ορίζεται το διάστημα των είκοσι τεσσάρων (24) μηνών από τη ημερομηνία παραλαβής του εξοπλισμού.
* Κατά τη διάρκεια της εγγύησης, οποιαδήποτε βλάβη πρέπει να διορθώνεται άμεσα από τον προμηθευτή με δικές του δαπάνες. Εξαιρούνται οι βλάβες που οφείλονται σε κακή χρήση.
* Ο χρόνος παράδοσης του εξοπλισμού να μην ξεπερνά τον ένα (1) μήνα από την ημερομηνία υπογραφής της σύμβασης. Σε περίπτωση καθυστέρησης παράδοσης του εξοπλισμού πέραν του (1) μηνός, θα επιβάλλεται στον ανάδοχο ποινική ρήτρα ίση με διακόσια ευρώ (200 €) για κάθε ημέρα καθυστέρησης.
* Η πληρωμή του αναδόχου θα γίνει εφάπαξ: 1) με την υποβολή της βεβαίωσης της αρμόδιας επιτροπής για την παραλαβή του εξοπλισμού και 2) με την προσκόμιση του σχετικού τιμολογίου.
* Ο ανάδοχος θα προσφέρει κατ’ αποκοπή τίμημα. Ο ΦΠΑ θα βαρύνει τη Βουλή των Ελλήνων.
* Με την υπογραφή της σύμβασης ανάθεσης ο ανάδοχος θα προσκομίσει εγγυητική επιστολή καλής εκτέλεσης, ποσοστού 5% επί του ποσού σύμβασης (χωρίς ΦΠΑ), και μετά την παραλαβή του συστήματος, αυτή θα αντικατασταθεί από εγγυητική επιστολή καλής λειτουργίας ποσοστού2,5% επί του ποσού σύμβασης( χωρίς ΦΠΑ) διάρκειας 27 μηνών.
* Η Βουλή των Ελλήνων διατηρεί το δικαίωμα με απόφασή της, να προχωρήσει σε μερική κατακύρωση της περιγραφόμενης προμήθειας ή και στη ματαίωσή της, σε οποιοδήποτε στάδιο της διαδικασίας, χωρίς να υποχρεούται να αιτιολογήσει την απόφασή της.
* Ο εξοπλισμός θα είναι καινούργιος και θα συνοδευτεί από πιστοποιητικά τεχνικού και ποιοτικού ελέγχου της κατασκευάστριας εταιρίας όπου θα αναγράφεται η ημερομηνία πραγματοποίησης του ελέγχου.
* Η παραλαβή του εξοπλισμού θα πραγματοποιηθεί από ειδική επιτροπή της Βουλής. Οποιαδήποτε ανωμαλία στη λειτουργία ή ασυμφωνία με τους τεχνικούς όρους ή απώλεια υλικών διαπιστωθεί από την επιτροπή πρέπει να αποκαθίσταται άμεσα από τον προμηθευτή με δικές του δαπάνες.
* Εκπαίδευση: Ο προμηθευτής οφείλει να προτείνει εκπαιδευτικό πρόγραμμα για τον χειρισμό, προγραμματισμό και συντήρηση του εξοπλισμού. Το πρόγραμμα αυτό θα πραγματοποιηθεί από έμπειρο διδακτικό προσωπικό που θα φέρει τα απαραίτητα λογισμικά λειτουργίας, όργανα και εργαλεία που απαιτούνται για την εκπαίδευση. Η εκπαίδευση θα πραγματοποιηθεί στις εγκαταστάσεις του καναλιού της Βουλής των Ελλήνων, σε ομάδες εκπαιδευομένων με δύο (2) άτομα η καθεμία.
* Παράδοση εγχειριδίων και συντήρηση σε δύο (2) αντίτυπα. Τα εγχειρίδια θα είναι γραμμένα στα Αγγλικά ή στα Ελληνικά.
* Βεβαίωση του προμηθευτή για δυνατότητα παροχής συντήρησης και ανταλλακτικών για περίοδο τουλάχιστον πέντε (5) ετών από την ημερομηνία παραλαβής του εξοπλισμού.